text: Var på broen, da toget ramte
  11 marts 2013 kl. 16.18
  En restauratør fra Kolding befandt sig på vejbroen, da godstoget ramte og ødelagt en af bropillerne kort før middag.
  ? Jeg nærmede mig det lysregulerede kryds (Fynsvej-Svineryggen), da min bil nærmest blev skubbet på vejen. Det var ligesom den på en og samme tid blev skubbet og rystede. Jeg var klar over, at noget var galt, men jeg kunne ikke se noget. Derfor stod jeg ud af bilen. Der kom også en masse andre bilister til, fortæller Mohsen Bakari til jv.dk.
  Han blev ikke mindre rystet, da han så, hvad der var sket - og hvor skadet bropillen var.
  ? En af de andre bilister fik hurtigt slået alarm, fortæller restauratøren videre til jv.dk. Det var en ubehagelig oplevelse, men jeg stod jo der og kunne intet gøre. Togafsporingen var jo sket. Jeg var ikke på noget tidspunkt bange, men jeg vidste, at det var ikke normalt, at bilen ligesom blev skubbet eller rystet, når den holdt stille i et kryds.
  Mohsen Bakari fra Kolding kom kørende ad Fynsvej i sin bil, netop, som togulykken skete. Han driver Bakari?s Lunch, Dinner og Cocktails på Akseltorv og var på vej hertil, da uheldet skete.
  